Downloaded from YTS.MX
Official YIFY movies site: YTS.MX
En ole tavannut maailmanmestaria, joka olisi normaali.
Pitää on jollain lailla sekopää, että ryhtyy uskomattomiin tekoihin.
Minä olen sekopää.
Pintapuolisesti näytän tavalliselta ja mukavalta kaverilta,
mutta egoni on valtava.
Uskomattomiin suorituksiin tarvitaan eteenpäin vievää voimaa.
Minulla egoni on osa sitä voimaa.
Huomenta, maailma. Veneet asettuvat lähtölinjalle -
America's Cupin seitsemännessä ja viimeisessä lähdössä.
Tämä purjehdustapahtuma on perinteisempi kuin moni muu urheilutapahtuma.
USA saattaa hävitä America's Cupin ensimmäistä kertaa 132 vuoteen.
Tärkein tavoite oli voittaa America's Cup.
Siinä ei kukaan ollut onnistunut.
USA:lla oli urheiluhistorian pisin voittoputki.
USA oli onnistunut puolustamaan Cupin voittoa -
132 vuoden ajan, alkaen jo ennen USA:n sisällissotaa.
Voittoputki on elänyt pitempään kuin Konfederaatio,
Kolmas valtakunta tai St. Louis Browns.
Australialaiset uskovat, että nyt on heidän hetkensä.
Tänään purjehditaan kaikki tai ei mitään -purjehdus.
Vuosisadan kilpailu. -Vuosisadan tärkein purjehduskilpailu.
New York Yacht Club -purjehdusseura ei aikonut hävitä America's Cupia.
PERUSTETTU 1844
Meille oli täysin selvää, että olimme sodassa.
Käynnissä on jo täysi sota.
Australialaiset väittävät olevansa vakoilun ja selkäänpuukotuksen kohteena.
Mukana on FBI, vakoojia ja aseistettuja vartijoita.
New York Yacht Club tekee kaikkensa varmistaakseen,
että America's Cup pysyy USA:ssa.
USA:n kimppuun käyminen oli psykologisesti valtava koettelemus.
Se oli teknisesti ja taloudellisesti maailman mahtavin valtio.
Pieni 27 miljoonan asukkaan Australia -
kehtasi uskoa, että meistä on siihen.
NETFLIX-DOKUMENTTISARJA
Ensimmäinen America's Cup, josta kuulin, järjestettiin vuonna 1962.
Australia vastaan USA.
Koko maamme seurasi tapahtumaa.
Kilpailu pitää miljoonien mielikuvitusta otteessaan.
Itse USA:n presidentti jättää Washingtonin ollakseen mukana.
Australialaisille voitto -
on mahdollisuus tuoda maataan kansainvälisesti esille.
Kuulen sen vieläkin.
Tuulennopeus 10–13 metriä sekunnissa…
Olin pikkupoika, joka kuunteli radiota.
Olin seitsemänvuotias ja kuuntelin transistoriradiota yöllä.
Minulla oli pikkuruinen transistoriradio. -Pieni transistoriradio.
Äiti toivotti hyvää yötä, ja minä vain yritin kuunnella radiota.
Koko itärannikko hakeutuu Newportin vesille.
Kello oli kolme aamuyöllä. Aikaero Newportiin oli 12 tuntia.
Tässä on Newport, America's Cup -purjehduskilpailun koti.
Se on vuosisadan alusta lähtien ollut USA:n superrikkaiden lomakohde.
Pikkupoikana minua kiehtoi kilpailun uskomaton historia.
Siihen liittyi huikeita hahmoja.
Kun lämpimät kesätuulet alkavat puhaltaa,
heidän ajatuksensa kääntyvät asioista tärkeimpään, kilpapurjehdukseen.
Pääsy America's Cup -veneen kippariksi kutkutti mielikuvitustani.
Aivan kuin minulle olisi avautunut ovi uuteen maailmaan.
Verohallinnossa purjehdusta ehkä pidetään epäilyttävänä keinona saada vähennyksiä.
America's Cup on jotain muuta.
America's Cup on aina ollut kilpapurjehduksen kärkikilpailuja.
America's Cupissa kilpailee kaksi venettä ja maata toisiaan vastaan.
Lähtöjä on seitsemän.
KILPARATA
Neljä lähtöä voittanut vene voittaa koko kilpailun.
Se on kuin kaksintaistelu kuolemaan asti.
Se uppoaa! Tämä on kilpapurjehduksen Titanic.
He haluavat iskeä toisiltaan tajun kankaalle.
On tämä parempaa kuin sotiminen tai katuammuskelu.
America's Cupin erikoisuus on se, että se käydään joka neljäs vuosi.
Se on fyysisesti ja henkisesti valtava sitoumus.
Mikä tahansa maa voi haastaa hallitsevan mestarin.
Vene täytyy suunnitella haastajamaassa.
Se täytyy myös rakentaa haastajamaassa.
Näihin projekteihin tarvitaan rahaa. Ja paljon.
Superrikkaat tarjoavat kilpailuun miljoonien dollarien tilinsä.
America's Cup on kallista ja huipputeknistä kilpapurjehdusta.
Toisin kuin muissa lajeissa, USA ei ollut koskaan hävinnyt.
USA HALLITSEE!
Se oli kilpaurheilun pisin voittoputki.
USA VOITTAA CUPIN
New York Yacht Club oli menestyksekkäästi puolustanut Cupia 132 vuoden ajan.
New York Yacht Club suhtautui asiaan ylimielisesti.
Heidän kentälleen sai tulla leikkimään rajoitetuksi ajaksi.
New York Yacht Club on puolustanut Cupia kaikkia vastustajia vastaan niin,
että on ihme, että kukaan enää haluaa enää yrittää.
New York Yacht Club sijaitsee Manhattanin West 44th Streetillä.
Sen ikkunat muistuttavat 1600-luvun hollantilaisalusta.
Tämä on purjehdusmaailman keskus.
Sen jäseninä on USA:n varakkaimpia ja vaikutusvaltaisimpia miehiä.
New York Yacht Club puolusti Cupia raivokkaasti.
Purjehdusseura haisi vanhalta rahalta.
Jäseninä oli Vanderbiltejä ja Rooseveltejä.
Siihen liittyi valtavasti mystiikkaa.
Heidän veneissään oli sitä jotain.
Niillä oli tietynlainen aura. Ne olivat moitteettomia.
Purjeet olivat kuin alabasterista veistettyjä.
Ne huokuivat tyyliä ja mammonaa.
Ne huokuivat voittamattomuutta.
Eräänä päivänä vuonna 1970 menimme purjehdusseuran tiloihin.
Pokaalia säilytettiin kahdeksankulmaisessa huoneessa.
Kuraattori sanoi meille:
"Ymmärräthän, että ihmisiho ei ole koskenut pokaaliin sataan vuoteen."
Katsoin sitä ja ajattelin, että siinä se on.
Se oli täydellisen kiiltävää hopeaa.
Graalin malja.
Kruununjalokivi on tässä. Hopeaa lasikuvun alla.
USA:laiset käyttävät siihen tänä vuonna 45 miljoonaa.
Tarinan mukaan se amerikkalaiskippari, joka tämän pokaalin häviää,
menettää päänsä.
SAN DIEGO, KALIFORNIA
Dennis Conner oli epäilemättä New York Yacht Clubin nouseva tähti.
San Diegon oma poika, Dennis Conner!
Hän oli New York Yacht Clubin keskeinen voima.
Hän muutti pelin hengen viemällä Cupin amatööripiireistä ammattilaispiireihin.
Sinä siis muutit rikkaiden viikonloppuharrastuksen -
purjehduksen vastaukseksi rata-autoilulle.
Dennis oli paras. Hän oli paras.
Hän on aivan loistava.
Lienee reilua todeta, että Dennis oli erilainen.
Hän oli kippari, joka teki kaikkensa voittaakseen.
Oliko America's Cupin voittaminen ja Dennis Connerin kanssa kilpaileminen -
tärkeämpää kuin kirkko, työ, vaimo ja lapset?
Vai oletko lähdössä pariksi viikoksi hiihtämään?
Pidä hauskaa, mutta takaisin ei ole tulemista.
Kilpailin Dennisiä vastaan ensimmäistä kertaa vuonna 1974.
Emme mahtaneet mitään.
Australialaiset eivät sopineet America's Cupiin.
Kilpailu oli henkisesti erittäin vaativa.
Veneelle piti mennä varhain, tarkistaa sääennuste, virtaukset ja purjehdusohjeet.
Piti saada vene veteen ja radalle, tarkistaa olosuhteet ja kohdata komitea.
Piti ottaa ohjeet vastaan ja katsoa, kääntyykö tuuli.
Varusteiden piti olla juuri oikeat. Piti harjoitella ja pysyä painossa.
Jos nuo asiat hoiti joka kerta, ei häviöön ollut tekosyytä.
Emme koskaan mahtaneet mitään. Meidät murskattiin vuonna 1974.
Dennis Conner teki sen taas -
ja voitti kilpailun yli puolellatoista minuutilla.
AMERICA'S CUP JÄI NEW YORKIIN
Meidät murskattiin vuonna 1977.
Asiantuntijat ennustivat tulosta 4–0, ja niinhän siinä kävi.
Palasimme vuonna 1980 ja taas hävisimme.
Australia ei pysynyt perässä ja on hävinnyt Cupin nyt kolmesti.
Voitin 38 purjehdusta peräjälkeen.
Olin maailman paras purjehtija.
Murskasin vastustajani.
Tervetuloa Turpie Tonightiin.
Hieno merkki.
Kuunnelkaapa tarkasti.
Syyskuussa 1983 -
joku haastaa USA:n America's Cupissa. Hänestä tulee kippari.
Hyvät naiset ja herrat, John Bertrand!
Sisimmässäni tiesin, että jos joku päihittää Dennis Connerin,
se on joku kaltaiseni.
Kauanko olet purjehtinut? -Aloitin 12-vuotiaana.
Millaisilla veneillä? -Pienillä jollilla.
Isoisoisäni oli rakentamassa kolmea America's Cup -venettä.
Isoisäni oli ammattikalastaja.
Hän opetti minulle tuulesta.
Hänellä oli kuudes aisti, jonka minä perin.
Eikä yhtään meikkiä. Saako merielämä tuon aikaan?
Tuntikaupalla aurinkoa. -Tosiaan. Onko se vaikeaa elämää?
Kun olin 15-vuotias, perhettäni kohtasi järkytys.
Isäni kuoli, isoisäni kuoli ja isoisoisäni kuoli.
Kaikki peräjälkeen.
Menetimme suvun miehet.
Kun Johnin isä kuoli, John tunsi kutsumuksen sisällään.
Se kutsumus on aina johtanut häntä eteenpäin.
Parhaiten ymmärsin Johnissa hänen keskittymiskykyään.
Hän pystyi sulkemaan kaiken ulkopuolelle.
Ajatus America's Cupin voittamisesta ja sen vaatimuksista hullaannutti minut.
Toivottavasti pystyt haastamaan amerikkalaisten veneen.
Juuri niin. Dennis Conner pystyi puolustamaan Cupia viimeksi.
En pitänyt hänestä.
Hävisin joka vuosi Dennisille.
Totesin, että en ollut henkisesti tarpeeksi vahva.
Korkeimmalle tasolle ei yllä koskaan, jos kilpailijaa tai vihollista ei ymmärrä.
Sain stipendin MIT-yliopistoon Bostoniin.
Opiskelin meritekniikkaa päästäkseni osaksi USA:n järjestelmää.
Tässä ohjelmassa kouluttaudutte meritekniikan aloille.
Teette laboratoriotyötä, projekteja ja vaikeita tuntitehtäviä.
Hän kertoi tutkimuksensa nimen.
Siinä vaiheessa ymmärsin,
miten tärkeää purjehdus hänelle on.
America's Cupin purjeiden optimaalinen kohtaamiskulma.
Hyödynsin kantoviivateoriaa ja ilmailu- ja avaruustekniikkaa.
Teknisiä hallintajärjestelmiä.
Periaatteessa torpedoja.
Olin pitkään vihollislinjojen takana.
Opin salaisuuksia, joita voi hyödyntää America's Cupissa.
MIT:n jälkeen tiesin riittävästi, että voisimme haastaa maailman parhaat.
USA: HARJOITUSLEIRI 17 KUUKAUTTA AMERICA'S CUPIIN
Kuten sanoin, kilpailemiseen tarvittiin rahaa.
Jos haluaa kisata America's Cupissa, rahat pitää panna pöytään.
Tämän pokaalin voittamiseen käytettävien rahasummien -
arvioidaan olevan 60 ja 100 miljoonan dollarin välillä.
Olin onnekas, koska New York Yacht Club tuki minua.
Rakastin heitä kuin vanhempiani.
Kun rahat ovat koossa, voi ryhtyä kokoamaan tiimiä.
Conner panee joukkonsa ennennäkemättömän treenimyllyn läpi.
Miehistön täytyy toimia parhaalla tasollaan -
eli heidän täytyy sitoutua tähän täysin.
Heidän on tehtävä töitä aamusta iltaan 17 kuukauden ajan.
Jos rahaa on riittävästi, voi sijoittaa teknologiaan.
Sen jälkeen voi miettiä, millaisen suunnittelijan ottaa mukaan.
Kuka veneen rakentaa? Kuka tekee purjeet?
New York Yacht Clubin kokous alkaa…
Kun tutkin New York Yacht Clubia, käsitin,
että voittamiseen tarvittiin rahaa. Paljon rahaa.
USA-haasteen takana on Bondin taloussaaga.
Bondi on aina ollut uhkapeluri, ja siitähän tässä on kyse. Rahasta.
Alan oli Australian syndikaatin puheenjohtaja. Hän otti riskin.
Rahat ja projekti olivat hänen.
Bondi oli riskinottaja. Elämää suurempi.
Hän tienasi paljon rahaa hyvin lyhyessä ajassa.
Enimmäkseen hän teki kiinteistökauppoja. Hän osti myös Swan-panimon.
New York Yacht Clubin mittapuulla hän ei ollut oikeasti varakas.
Alan tiesi intuitiivisesti,
että voitto tekisi hänestä kansainvälisen liikemiehen.
Valta ja vaikutusvalta olivat hänen motiivejaan.
Sanoin hänelle, että kolmen osa-alueen on oltava kunnossa:
tarvitaan maailmanluokan johtamista,
maailmanluokan teknologiaa ja maailmanluokan joukkuetta.
Tarvitsimme nerokkaita ja erittäin sivistyneitä mieliä.
Kutsuimme mukaan parhaat.
Niinpä soitin Hueylle.
Lähdin koulusta purjeentekijän oppiin.
Minä näen tuulen muutokset ja -paineen. Minä melkeinpä haistan tuulen.
Erinomainen taktikko Hugh Trehane liittyy Australian joukkueeseen.
Toteutuuko mahdoton tänä vuonna?
Minä tein töitä insinöörinä.
Minä olin opettaja.
Minä olin sähköinsinööri.
Aivan yhtäkkiä sain puhelun, jossa sanottiin:
"Haluaisin sinut navigoijaksi America's Cup -veneeseemme."
En ollut koskaan navigoinut.
Hän sanoi, että kyllä sinä siitä pääset perille.
John Bertrand valitsi tarkkaan ihmiset,
joilla oli riittävästi henkistä kanttia New York Yacht Clubin päihittämiseksi.
Meidän piti otella USA:laisten psyykettä ja valtavaa itseluottamusta vastaan.
Siihen peliin tarvitaan egoa.
Se oli meille merkittävä este.
Australiassa puhutaan pitkän unikon syndroomasta.
Kun joku alkaa osoittaa itseluottamusta, hänet pitää leikata lyhemmäksi.
Jos henkinen puoli olisi riittävän kova, ehkä koko homma luonnistuisi.
Bertrand lähetti kaikille miehistöehdokkaille psykologisen testin.
Muistan saaneeni sen 14-sivuisen testin ja miettineeni, että mitä helvettiä.
Tein minä sen persoonallisuustestin.
Sen mukaan kaipasin lisää itseluottamusta.
Sellaisen arvion testi antoi.
Meidän piti uskoa, että kuulumme maailmannäyttämölle.
Siinä on visualisoinnin voima.
Katsokaa purjeita ja muita miehistön jäseniä.
Ymmärtäkää, miten paljon luotatte ja uskotte heihin.
Ympäristö pitää visualisoida jo ennen taistelua.
Visualisointi kouluttaa mieltä olemaan pelkäämättä siinä ympäristössä.
Kuulkaa ilmassa pörräävät helikopterit. Näette merivartioston.
Työskentelemme yhtenä joukkueena.
Näette Dennis Connerin -
sekä hänen veneensä Libertyn.
Lopuksi meidän piti saada viimeisintä huutoa oleva vene.
USA:lainen purjehdusteknologia oli paljon korkeammalla tasolla -
kuin australialainen teknologia.
Cup on muuttunut teknologiasodaksi.
Conner halusi rakentaa itselleen kunnioitettavan aseen.
Niinpä hän kääntyi valtion asetutkimuslaitoksen puoleen.
Olemme palkanneet laivasuunnittelijoita.
Kampanjamme keskiössä on puolustusministeriön alihankkija.
Dennis hyödynsi merivoimia ja ilmailuteknologiaa.
Hänellä oli 30 miehen suunnittelutiimi.
Meillä oli siihen aikaan vain Benny. Ei ketään muuta.
Tämä paljasjalkainen australialainen on Ben Lexcen.
Hän on Alan Bondin odottamaton valinta -
vuoden 1983 America's Cup -veneen suunnittelijaksi.
Siinä missä monet suunnittelijat elävät matemaattista elämää,
Ben Lexcen on taiteilija.
Venesuunnittelu on taidetta.
Se on viimeisiä taidemuotoja, joissa työn pitää toimia tosielämässä.
Benny oli erilainen.
Hän ei ollut laatikon rajoittama.
Hän oli nerokas ja vaarallinen.
Hän oli Australian Leonardo da Vinci.
Hän oli käynyt koulua kolme vuotta, yhdeksänvuotiaasta 12-vuotiaaksi.
Mikään ei rajoittanut hänen ajatteluaan.
Se osoittautui hänen vahvuudekseen.
Ben on hyvin ainutlaatuinen ihminen.
Hänellä ei ole juuri lainkaan koulutusta.
Hän oli tavallaan kuin kadunmies.
Benny saattoi tulla meille ja viipyä kaksi päivää tai kaksi viikkoa.
Hän oli fyysisesti kömpelö. Hänellä oli vakava pakkoliike.
Hän oli utelias. Hän oli kiihkeän utelias mies.
Siirsimme takilaa hieman. Vene tuntuu todella hyvältä.
Hänen nerokkuutensa perustui hänen kykyynsä omaksua tietoa.
Hän oli kuin mesikkolintu, joka kokoaa parhaat tiedot yhteen.
Kun Benny alkoi suunnitella venettä,
istuimme laiturilla, ja hän käski katsoa lokkeja.
Hän sanoi, että jokaisessa sulassa on ohjausjärjestelmä.
Hänen mielestään linnun siivessä täytyi olla tuhansia ohjausjärjestelmiä.
"Katso, miten ne lähtevät lentoon yhdellä siiveniskulla."
Kaunista.
Hän opiskeli luontoa.
En osannut arvata, mihin se voi johtaa, mutta ovi oli avattu.
Benny meni Alankomaihin suunnittelemaan 12mR-luokan venettä,
jonka piti olla vuoden 1980 venettä parempi.
Benny oli maailman suurimpiin kuuluvalla hinausaltaalla,
missä hän yritti viilata veneestä solmun sadasosia.
Hän ei keksinyt parannuksia, vaikka kuinka repi hiuksiaan.
Hän oli valtavan turhautunut.
Yhtäkkiä meille alkoi virrata teleksejä.
Viesteissä hän sanoi, että nyt olemme jäljillä.
Joka päivä saimme uuden teleksin, jossa hän oli entistä enemmän innoissaan.
Hän sanoi kehittävänsä mahdollisesti mullistavaa köliä.
"SIIPIKÖLI" KÖLI - VENETTÄ TASAPAINOTTAVA RAKENNE
Hän ei kertonut, millainen se oli.
Lexcenin seitsemän mallia kävi läpi 200 yksityiskohtaista koeajoa.
Niiden avulla suunnittelija pystyi kehittämään salaista köliä.
Lopulta meille soitettiin, että voisimme tulla katsomaan mallia.
Tiesin, että köli oli jollain tavalla erikoinen.
Saimme mennä katsomaan sitä, mutta kertoa siitä ei saanut.
Malli oli peitteen alla, ja John Bertrand vei minut katsomaan sitä.
Valimossa hiekan päällä makasi tämä esine.
Taisin olla sanaton.
Yritin sulatella sitä.
Katsoin sitä ja sanoin, ettei hän voi olla tosissaan.
En tiennyt, mitä ajatella, koska se näytti oudolta.
12-metrisiä oli suunniteltu vuodesta 1905 lähtien.
Se oli hyvin erilainen.
Eihän se voinut toimia.
Tiesin, että köli oli käännetty ympäri.
Se oli ylösalaisin.
Aivan kuin joku olisi suunnitellut auton, jonka pyörät olivatkin katolla.
Meille kävi selväksi, että Benny oli leikitellyt siivillä.
Se oli kuin lintu, jolla on siivet.
Siitä tuli röyhkeä siipikölimme.
PERINTEINEN KÖLI
Tiesimme, että veneeseen liittyi riski.
John on teknisesti loistava purjehtija, ja hän hermoili veneestä.
En halunnut tuhlata aikaa, vaivaa ja tunteita varusteisiin,
joista ei olisi mihinkään.
Käyttäytyisikö se kuin purjevene?
Kun esittelin heille veneemme, he pitivät minua pähkähulluna.
Päätimme järjestää tapaamisen Alan Bondin kanssa.
"Alan, Benny on suunnitellut veneen, joka on hyvin erilainen,
mutta sen väitetään olevan tätä venettä nopeampi. Mitä tehdään?"
Siihen Alan sanoi: "Rakennamme tuon tai saatte potkut."
Menimme ja rakensimme sen veneen.
AUSTRALIAN VENE AUSTRALIA II
Ben Lexcenin viimeisin siipi-ihme kokee tulisen syntymänsä täällä,
tinavadissa North Fremantlessa.
USA:laiset murskasivat meidät monena vuotena.
Meidän oli korkea aika tehdä jotain radikaalia.
Skippy ja minä olimme mukana rakentamassa venettä.
Kaikki olivat harmaassa alumiinipölyssä.
Suunnittelimme kannen Benny Lexcenin kanssa yhdessä.
Minä vastasin kaikesta kannesta ylöspäin.
Purjeiden valmistamisen suhteen heitimme säännöt menemään.
Kehitimme tietokoneohjelman, jonka avulla suunnittelimme purjeet.
Se oli mullistavaa.
Me otimme riskejä ja rikoimme tavaraa,
koska Benny teki kokeiluja vielä rakennusvaiheessa.
Sellainen hän oli.
Häntä sanottiin hulluksi.
Olihan hän, mutta niin olimme me muutkin. Se kuului asiaan.
Kysyimme suunnittelija Ben Lexceniltä yhteistyöstään Alan Bondin kanssa.
Minulla ei ole aika- tai rahapaineita.
Hän arvostaa ajattelutapaani.
Hän antaa minun haahuilla kuin mikäkin keksijä.
Bondin uusi 12-metrinen kastettiin tuhansien katsojien läsnä ollessa.
Itsevarma Alan Bond sanoi lehdistölle, että Australia II voittaisi Cupin.
Veneen rakennus alkoi suunnittelija Ben Lexcenistä.
Olemme työskennelleet sen parissa australialaisella sisulla kaksi vuotta.
Ensimmäistä kertaa olemme kehittäneet maailman mittapuulla tasaveroisen veneen.
Kolme hurraahuutoa!
1540 WADK, Newport!
Kello on neljää vailla kolme. Kuuntelet virallista Cup-radiota WADK:tä.
Cupia menestyksekkäästi puolustanut Dennis Conner sekä uusi Liberty-vene -
ovat saapuneet Newportin satamaan.
Dennis Conner, America's Cupin puolustaja,
on yksinäinen mies, jolla on päämäärä: voittaa jälleen vuonna 1983.
AT&T on America's Cupin ylpeä sponsori.
Ja vielä yksi juttu: Antaa palaa, Dennis!
Hyvä on. -Huomiseen.
Tiistaina alkaa purjehduksen himotuimman palkinnon metsästys.
America's Cupissa käydään ensin karsinnat, 52 lähtöä muita maita vastaan.
Newportissa ollaan neljä ja puoli kuukautta.
Karsintojen voittaja kilpailee syyskuussa USA:ta vastaan.
1983 LOUIS VUITTON CUP KARSINTASARJA
Entisaikaan Uudessa-Englannissa kaikui huuto: "Britit tulevat!"
Vuoden 1983 kesänä Newportiin eivät tule vain britit,
vaan ranskalaiset, kanadalaiset, italialaiset ja australialaiset myös.
Kun saavuimme Newportiin, puhuimme kölistä.
Päätimme piilottaa sen täysin.
Emme halunneet näyttää köliä maailmalle,
jotta joku muu voisi kopioida sen ja olla yhtä kilpailukykyinen kuin me.
Niinpä me pidimme sen piilossa.
Paikallislehti kirjoitti australialaisten oudosta ja typerästä kölistä.
Asenne oli, että olimme epätoivoisia ja sen takia tulleet hulluiksi.
KARSINTASARJA AUSTRALIA VASTAAN ITALIA
Aloitusosuus käydään vastatuuleen.
Ensimmäisen merkin jälkeen purjehditaan kaksi osuutta sivutuulessa.
Veneet kääntyvät vielä kerran paapuuriin ja tulevat maaliin vastatuulessa.
Kävimme ensimmäiset karsinnat italialaisia vastaan.
Emme tienneet, miten kilpailukykyinen pakettimme oli.
Näin radikaalilla veneellä iskee joko kunnarin tai hutiin.
Meistä tulisi joko sankareita tai ääliöitä.
Viisi, neljä, kolme, kaksi, yksi.
Australia on kääntynyt ja suorastaan lentää myötätuuleen.
Australiassa tekemämme työ tuotti tulosta.
Australia II voitti.
Australia II on juuri ylittänyt maaliviivan.
Me lähdimme kilpailuun täysillä.
Newport ei enää pelottanut meitä.
Olimme vihaisia, ja päämäärämme oli voitto.
Kello on 6.30 sunnuntaiaamuna, ja australialaiset ovat jo töissä.
Me juoksimme, nostimme painoja ja teimme aerobicia.
Emme pelkästään pyrkineet pysymään kunnossa ja vahvoina,
vaan halusimme lähettää viestin.
Hyvää huomenta, Australia!
Vasta kun aloimme voittaa, uskottavuutemme kasvoi.
America's Cupin karsinnoissa Australia II näyttää olevan paras vene.
Voitimme italialaiset ja murskasimme kanadalaiset.
Päivän lähdön jälkeen näyttää siltä,
että nopein luovija on Ben Lexcenin radikaali 12-metrinen.
Vain harvat ovat nähneet mystisen kölin,
mutta lähes kaikki ovat nähneet veneen voittavan.
Australia II voittaa…
Sitten he alkoivat kysellä, miksi olimme niin kilpailukykyisiä.
Mikä Australia II:n alla oikein on?
Köli, mutta millainen köli?
Se on tämän kesän mysteeri Newportissa.
Vene oli peitetty. Köli pysyi salaisuutena.
Sehän alkoi saada sivustakatsojia hulluuden partaalle.
Tämän aamun suuri kysymys on, mitä ausseilla on veneen pohjassa.
Näin meidän kesken, kertoisitko kölistä?
Näin meidän kesken, Mort, en voi kertoa.
Aseistetut vartijat vartioivat paikkaa.
He suojelevat Australia II:ta, joka saattaa tehdä urheiluhistoriaa.
Veneen suunnittelija Ben Lexcen on jokseenkin vastahakoinen tähti.
Kaikki ovat uteliaita hänen kölistään.
Näyttäkää köli!
Ben Lexcen päätti tehdä piirroksen siipikölistä.
Hän vain piirsi siitä täysin erilaisen.
Newport Offshorella oli kopiokone.
Ben vei paperinsa kopiokoneeseen.
Kymmenen minuutin päästä hän tuli toimistoon:
"Kuulkaa, unohdin kölipiirustukseni kopiokoneeseenne!"
Sinä iltapäivänä kuva väärästä kölistä oli levinnyt läpi Newportin.
ENSIMMÄINEN KUVA SALAISESTA KÖLISTÄ!
Sen jälkeen vastustajat lisäsivät siivekkeet köleihinsä.
Australian köli on niin vakuuttava, että brititkin muokkaavat Victoryn köliä.
Me kiertelimme niitä ja sanoimme: "Ei se ihan tuollainen ole. Tehkää näin."
Eräs amerikkalainen piirsi tämän sanoen, että se on salainen kölinne.
Onko se? Mitä sanot?
Voihan se olla.
Australia II on voittanut!
Länsiaustralialaiset ovat voittaneet 45 lähtöä 51:stä.
Se on 12mR-luokan ennätys.
Me voitimme karsintasarjan ja isolla marginaalilla.
Kilpailu ja karsinnat olivat siinä.
Australia etenee kisaamaan America's Cupista Libertyä vastaan.
Australialaiset ovat America's Cupin 25. virallinen vastustaja.
Heidän ennätyksensä on saanut New York Yacht Clubin huolestumaan.
Cupin edellisen kerran USA:lle voittanut mies on hermostunut.
Emme tiedä veneestä paljoakaan. Se on selvästi erilainen 12mR-luokan vene.
Se luovii, kiihtyy ja käyttäytyy lähdössä eri tavalla.
New York Yacht Club käsitti, että olimme vahvoja.
Olisiko kaksi minuuttia aikaa? -Ei, valitettavasti.
Eikö edes kahta minuuttia? -Ei, olemme myöhässä kokouksesta. Kiitos.
Jos australialaiset päihittivät muut haastajat niin helposti,
47 voitolla 55 lähdöstä, se alkaa jo kirvellä.
Ylivoimamme lähetti paineaaltoja läpi pursiseuran ja koko Newportin.
Asialla on vakavampikin puoli.
Pelissä on muutakin kuin purjehduskisa. Pelissä on paljon rahaa.
Arvioiden mukaan Newportissa käytetään 100 miljoonaa puntaa kilpailujen aikana.
He käsittivät, että voivat todella menettää lypsylehmänsä.
Paikallisten omanaan pitämä salaisuus on,
että kyse ei ole vain purjehduskilpailusta.
Cupiin liittyy myös miljardien dollarien liiketoimet.
Mikäli USA häviää, merkittävä osa rahasta käytetäänkin Australiassa.
New York Yacht Clubille häviön seuraukset olivat valtavat.
ABC:n uutistiedotteen tarjoaa teille Apple Computers.
Nyt Peter Jennings Los Angelesista.
America's Cupin finaalilähdöt alkavat torstaina.
New York Yacht Clubin ja australialaisten välillä on kiistaa.
Amerikkalaiset ovat tuohtuneet australialaisveneen pohjasta.
USA:laisten mielestä se tarjoaa ausseille epäreilun edun.
Australia II:n kölin väitetään olevan sääntöjen vastainen.
Neljän miljoonan dollarin haaste voikin painua pohjaan.
New York Yacht Club halusi hylätä meidät.
He väittivät, että Bennyn oli täytynyt saada apua suunnitelmaansa.
Ihmiset eivät uskoneet,
että hän koulutuksensa ja taustansa vuoksi pystyisi siihen.
Tämänvuotisen häslingin keskiössä on paljasjalkainen Ben Lexcen.
Tämä lähes kouluttamaton mies suunnitteli kaikkien aikojen nopeimman 12-metrisen.
En tiennyt paljoakaan Benistä.
Ihmiset puhuvat. Juorut leviävät.
Kuka pystyi sanomaan, kenen ajatus ne siivet olivat?
Amerikkalaiset yrittävät vahvistaa, että Lexcen sai apua hollantilaisilta.
Uskoimme, että Lexcen käytti hollantilaisten ajatusta.
Sääntöjen mukaan haastajamaan piti suunnitella vene.
New York Yacht Club uskoo, että en suunnitellut venettä itse.
He yrittävät hankkia todisteita epärehellisin keinoin.
Ystävien mukaan Beniä pyörrytti iltapäivällä.
Lääkärit ohjasivat hänet heti tehohoitoon.
Ystävien mukaan syytökset häntä vastaan veivät hänet sairaalaan.
New York Yacht Club yritti saada hollantilaiset suunnittelijat sanomaan,
että he suunnittelivat kölin Ben Lexcenin sijaan.
Kölin suunnittelivat hollantilaiset.
Mielestämme oli vastuullista lähettää joku tutkimaan asiaa.
Mallikoekeskuksen johtaja esitti syytöksiä,
että hänet yritettiin saada allekirjoittamaan väärä lausunto,
jonka mukaan suunnittelija ei ollut Ben Lexcen.
Yllätyin, että kaksi henkilöä yritti saada minut allekirjoittamaan paperin,
jonka mukaan minä olisin suunnitellut Australia II:n.
Sehän on aivan naurettavaa.
Cupin komitea sanoi käyneensä Alankomaissa ja totesi,
ettei valituksessa ollut mitään perää.
Vene oli sääntöjen mukainen.
Se lopulta teki lopun heidän väitteistään.
New York Yacht Club veti vastalauseensa takaisin -
koskien Australia II:n mystistä siipiköliä.
He totesivat vain: "Parempi vene voittakoon."
Viisikymmentäkuusi lähtöä ja lähes kaksi ja puoli vuotta töitä,
jotta pääsimme tähän pisteeseen.
Päättäköön lähdöt päättävä kanuuna, kumpi vene ja miehistö on parempi.
ESIMMÄINEN LÄHTÖ
Saamme pian satelliittiyhteyden. Rob Mundle, oletko siellä?
Olenhan minä. Huomenta, Harry. Edessä on loistava taisto.
Pelissä on 132 vuotta urheiluhistoriaa.
Kuvassa on Dennis Conner.
Olin hermostunut.
Bertrand oli parhaissa voimissaan.
Hän oli kova kilpailija. Hänellä oli hyvä vene ja miehistö.
Hän oli vaarallinen. Minä pelkäsin häntä.
Veneet ovat kilparadalla.
Kelloni mukaan ne ylittävät lähtölinjan yhdeksän ja puolen minuutin kuluttua.
Veneet kohtasivat kymmenen minuuttia ennen lähtölaukausta.
Veneet asettuivat asemiin. Kilpailu oli käynnissä.
Ensimmäisen lähdön ensimmäiselle merkille ensin päässyt vene oli aina voittanut.
Australia II:lla on kolmen sekunnin etumatka.
Dennis oli aivan persauksissamme kiinni.
Veneet lähestyvät ensimmäistä merkkiä. Australialaisille kuuluu hyvää.
Päihitimme heidät parilla veneenmitalla. Yksi voitto meille.
Australia teki juuri historiaa.
Haastaja ei ole ennen ollut ensimmäisellä merkillä -
ennen USA:ta ensimmäisessä lähdössä.
Australia onnistui siinä.
Lähdön jälkeen pääsimme karkuun Libertyltä.
Yhtäkkiä kuului räjähdysmäinen ääni.
Menetimme veneen hallinnan.
Ruori pyöri holtittomasti. Menetimme peräsimen.
Se oli outoa. Kyljestä irtosi kiinnike, joka oli ollut siinä aina.
Dennis ohitti meidät. Kilpailu oli ohi.
Liberty voittaa.
Se ei suinkaan ole sotamainos, vaan otsikko päivän lähdöstä.
LIBERTY VOITTOON
Menimme perän ohi, ja peräsin meni rikki.
Tietenkin toisen lähdön alussa -
yksi isopurjeen klamppiin kiinnittyvistä heloista rikkoutui.
Kesän aikana vene rikkoutui vain kerran ja nyt jo kahdesti kahdessa lähdössä.
Se tarjoaa Libertylle etumatkaa ja itseluottamusta ennen kolmatta lähtöä.
Kommodori Picala, mitkä todennäköisyydet ovat?
Luulen, että voitamme 4–0, mutta sanon varmuuden vuoksi 4–1.
Onko muuta kysyttävää?
Oli anteeksiantamatonta, että niin kävi kahdesti peräkkäin.
Benny, anna meille jotain käyttökelpoista.
Rikkoontumisten jälkeen Bertrandin ja Lexcenin välillä oli jännitteitä.
Muistan, miten John käski häntä tarkistamaan veneen läpikotaisin.
Vene on nyt tarkastettu keulasta ahteriin ja mastosta köliin.
Jokainen purje ja varuste on käyty läpi.
Benny ei osallistunut kolmanteen lähtöön vaan seurasi sitä mäeltä.
Paineet olivat valtavat.
Kilpailu alkaa seitsemän minuutin kuluttua.
Kuvassa on Australia II, joka on kääntänyt purjehdusmaailman päälaelleen.
Kolme, kaksi, yksi.
Australia II ohitti Libertyn ja jatkaa radalla.
Kävikin niin, että se oli Bennyn unelman kunnian hetki.
Lähdöstä on kulunut kolme tuntia, ja tuulet alkavat voimistua.
Newportin tuulet olivat usein navakoita.
Siipiköli laski veneen painopistettä,
jolloin vene oli kilpailukykyinen kovemmissa tuulissa.
Vastatuulessa se oli kuin raketti.
Se oli todella nopea.
Australia II voitti kolmannen lähdön kolmella minuutilla ja 14 sekunnilla.
America's Cupin 12-metristen kaudella -
se on tähän mennessä suurin haastajan voittomarginaali.
Australia II on poikkeuksellisen nopea, ja juuri sitä New York Yacht Club pelkää.
New York Yacht Club ei ollut innoissaan suorituksestani.
Hävettääkö New York Yacht Clubia?
Kipparilla on paineita, koska hänen päänsä korvaa hävityn pokaalin.
Kyllä me heitä painostamme.
Vaikka hävisin sen lähdön, en ollut valmis luovuttamaan.
Minulle asenne oli tärkeintä. Asenne, asenne, asenne.
Olen kyllästynyt paskaan.
Olen kyllästynyt tuhlaamaan neljä tuntia johonkin, mikä ei meitä auta.
Keskityin olemaan niin hyvä kuin pystyin.
Häviölle ei ollut tekosyytä.
NELJÄS LÄHTÖ
Kuvan yläkulmassa näette Libertyn,
joka oli lähdössä kuusi sekuntia edellä.
Liberty kiersi ensimmäisen merkin 36 sekunnin etumatkalla.
Dennis Conner oli pysäyttämätön.
Hän oli ovela ja nokkela vesillä.
Hän teki hyviä strategisia päätöksiä.
Nyt alkaa klassinen luovimiskamppailu.
Häntä oli mahdotonta ohittaa. Hän vartioi joka käännöksellä.
Hän hyödynsi tuulenmuutoksia juuri oikealla hetkellä.
Suuria muutoksia.
Liberty johti Australiaa maaliviivalla 43 sekunnilla.
Siinä se on. Sieltä kuuluu laukaus, ja kilpailu on ohi.
Amerikkalaiset johtavat 3–1.
Pieksin heidät.
USA:n Liberty on vain yhden voiton päässä America's Cupin säilyttämisestä.
Cupin tilanne on 3–1.
Vielä yksi voitto ja pokaali jää New York Yacht Clubille.
Alakuloiset australialaiset palaavat satamaan tietäen tilanteen.
Enää heillä ei ole varaa virheisiin.
Newportilaisilla oli samppanja jo jäissä, kun tilanne oli 3–1.
Kyltit olivat valmiina:
"Onnea Dennis ja miehistö."
Newport oli valmiina juhlaan.
Kaikki oli ohi. Ehdottomasti.
Newport rokkasi.
He riemuitsivat uudesta murskavoitosta.
Se lannisti meidät.
Seuraavan lähdön aamuna aamiaistunnelma oli vaisu.
Jo aamiaisen haistaminen saati sen syöminen oli vaikeaa.
Saimme television kautta viestin Australian pääministeriltä Bob Hawkelta.
Onneksi olkoon, olette tehneet upeaa työtä.
Olette osoittaneet, mihin kykenemme teknologian saralla -
ja miten päättäväisiä olemme.
Koko Australia tukee teitä.
Saatte olla yhtä ylpeitä meistä kuin me olemme olleet teistä.
Bob Hawke oli Australian pääministeri. Se oli iso juttu meille.
Kansakuntamme pääministeri antoi meille tunnustusta.
Se muutti kaiken.
VIIDES LÄHTÖ
Vuosituhannen ajan armeijat ovat sotineet musiikin ja symbolien tukemina.
Me nostimmekin nyrkkeilevää kengurua esittävän lipun.
Taistelulauluksemme valitsimme Men at Workin "Down Underin".
Ryhmähenkemme heräsi henkiin.
Voiko sitä uskoakaan? Australia johtaa ensimmäisellä merkillä.
Rhode Islandin rannikolla päivä oli Australian.
Australia II on hengissä ja kilpailussa mukana.
Kaksi samanlaista vielä, ja pokaali lähtee mukaamme.
Tilanteessa 3–2 asemat alkoivat muuttua.
TV-kanavia saapui ympäri maailman.
Australialaisia lensi Newportiin.
Viehättävä Rhode Islandin Newport on tänään australialaisten valloittama.
Newport tiesi, että australialaiset olivat saapuneet.
Panimme paikat uusiksi.
Aussit ovat liittyneet ilonpitoon täysin rinnoin -
ja mainostavat matkamuistojaan sekä imagoaan auliisti.
ANTAA MENNÄ AUSSI
Barbaarit kolkuttavat porteilla.
Australialaiset ovat lähteneet ulvoen pokaalijahtiin.
Australialaiset tykkäävät ravistella ylempiä luokkia.
HAISTA PASKA, NEW YORK YACHT CLUB
KUUDES LÄHTÖ
Kuudennessa lähdössä purjehdimme loistavasti.
Vene oli kuin raketti.
Australia II:n etumatka näyttää olevan noin kaksi minuuttia.
Voitimme lähdön kolmella ja puolella minuutilla.
Se oli haastajan suurin voittomarginaali 12-metristen aikakaudella.
Yksikään haastaja ei ole onnistunut venyttämään kilpailua seitsemään lähtöön.
Rohkeneeko sitä sanoakaan? Australia nöyryytti USA:ta.
Molemmat ovat voittaneet kolme lähtöä, ja yksi on jäljellä.
Me pystymme siihen, Jim!
Tilanne kehittyi 3–1:stä 3–2:een ja lopulta 3–4:ään.
Aussit olivat paikalla.
Miltä tuntuu olla ensimmäinen 132 vuoteen,
joka on tilanteessa 3–3? Olet varmasti huolestunut.
Vuosisadan purjehduskilpailussa on jännittävää olla mukana.
Toivottavasti keksimme keinon voittaa, kuten edellisen 132 vuoden aikana.
Pitkät perinteet puoltavat meitä.
Uskon, että jollain ilveellä onnistumme lauantaina.
24 TUNTIA 7. LÄHTÖÖN
Dennisillä oli valtavat paineet.
Totuus on se,
että New York Yacht Club ei missään tapauksessa aikonut hävitä.
Puhdas paniikki on iskenyt USA:n leiriin.
Australia II:n helppo voitto -
on saanut Libertyn syndikaatin epätoivoisiin toimiin.
New York Yacht Club ei malttanut olla yrittämättä vielä kerran.
Dennisin ryhmä keksi viime hetkellä sääntökirjasta porsaanreiän.
He tekivät isoja muutoksia Libertyyn.
Punaisesta puolustajasta poistettiin 450 kiloa painolastia.
Niin ei ollut ennen tehty.
New York Yacht Club antoi siihen luvan.
Jos me olisimme pyytäneet samaa, lupaa ei olisi herunut.
NASCAR-kilpailuissakin on sääntönsä. Niitä rikotaan kilpailun voittamiseksi.
Sääntöjä käytetään hyväksi kilpailuedun saavuttamiseksi.
Häviölle ei ole tekosyytä.
SEITSEMÄS LÄHTÖ
Alan ja miehistö, olette ryhtymässä suoritukseen,
joka jää varmasti elämään Australian urheiluhistoriaan.
Toivomme teille parasta.
Jos tilanne käy tukalaksi, puhallamme teidät yhteisvoimin kotiin.
Olemme tukenanne. Onnea matkaan.
AUSTRALIAN PÄÄMINISTERI
Kukaan ei ollut vienyt Cupia amerikkalaisilta.
Australialaiset olivat tekemässä historiaa.
Amerikkalaiset on aina ilo voittaa ihan missä tahansa.
Pankaa heidät matalaksi, Australia II!
Maailman tärkein purjehduskilpailu.
Kilpailu, jota ei ole koskaan hävitty.
Kilpailu, joka voi päättää urheiluhistorian pisimmän voittoputken.
Suoraan Newportista, 25. America's Cupin viimeinen lähtö.
Huomenta, maailma. Lähetämme kilpailun jälleen suorana -
Australiaan, Uuteen-Seelantiin, Hongkongiin, USA:han ja Eurooppaan.
Tällä hetkellä katsojia on noin 30 miljoonaa.
Rouva Beryl Bertrandille aamu on tunteikas,
koska hänen poikansa John ohjaa Australia II:n Cupin finaaliin.
Tänään purjehditaan kaikki tai ei mitään -purjehdus.
Satama oli kuin eläintarha, kun meidät hinattiin merelle.
Ihmiset ympäröivät meitä ja olimme kuin painekeittimessä.
Veneet asettautuvat lähtöasemiin America's Cupin viimeisessä lähdössä.
Siihen kiteytyi tuhansien tuntien ja koko elämän mittainen valmistautuminen.
Olin visualisoinut sen hetken.
Sanoin miehistölle:
"Kuvitelkaa itsenne korkealle ilmaan kotkan selkään.
Näette, miten vene lipuu vedessä."
Sanoin: "Kurkottakaa alas ja leikatkaa häiriötekijät pois saksilla.
Päästäkää vene ja itsenne irti."
Huomista, eilistä tai tulevaa ei ole.
Oli vain nykyhetki.
Viisi sekuntia lähtöön.
Siinä oli lähtölaukaus.
Kun lähtölaukaus ammuttiin, veneet hyökkäsivät toisiaan kohti.
Kisa oli käynnissä.
Veneet ovat rinta rinnan. John Bertrand kääntyy kohti Libertyä.
Lähtö oli hyvä. Kääntyessä olimme edessä.
Australia johtaa Libertyä noin kahdella veneenmitalla.
Molemmat ovat tyyrpuurin halssilla.
John Bertrand jättää näköjään Dennis Connerin vartioimatta.
Dennis pääsi eteen ja totta puhuen alkoi seilata kauas meistä.
Oli selvää, että Liberty oli aiempaa nopeampi.
Sitä oli viritetty.
Vene saavuttaa maksiminopeuden.
Se seilaa kauniisti.
Se näyttää aivan eri veneeltä ja seilaakin kuin eri vene.
Kuten huomaatte, veneet lähestyvät ensimmäistä merkkiä.
Uutiset eivät ole hyviä Australialle.
Liberty johtaa 29 sekuntia ensimmäisellä merkillä.
Bertrand saattoi tehdä kohtalokkaan virheen.
Teimme kaikkemme, mutta he olivat nopeampia.
Kilpailu on ollut Libertyn heiniä.
Toisella merkillä Liberty johti 45 ja kolmannella merkillä 23 sekunnilla.
He ampaisivat edellemme. Eroa oli lähemmäs minuutti.
Se oli uskomatonta.
Liberty kiersi juuri neljännen merkin.
Eroa on noin 55 sekuntia.
Cup on käytännössä hävitty.
Bertrandin virhe kilpailun alussa maksanee Australia II:lle Cupin voiton.
58 sekunnin etumatka on pitkä.
Australian Royal Perth Yacht Clubille on kerääntynyt 4 000 ihmistä.
He katsovat suoraa lähetystä. Samalta näyttää myös Sydneyssä.
Libertyn johto on turvallinen. Dennis Conner ei voi enää hävitä.
Bertrandien kotona jännitys tiivistyy.
Rouva Bertrand tuskailee nähdessään Australian ihmeen -
jäävän amerikkalaisten Libertystä.
Hyvät herrat, tämä myötätuuli lienee viimeinen toivomme.
He olivat menneet menojaan.
Jos vastustaja alkaa pitää kilpailijaa ja tämän välineitä ylivoimaisina -
ja jos asialle ei voi mitään, psykologiset vaikutukset käyvät suuriksi.
Lopulta Dennis teki päätöksen, joka osoittautui vääräksi.
Dennis Conner suuntasi oikeaan reunaan etsien sieltä isoa tuulenmuutosta.
Pääsimme ylämerkille, ja Dennis ohjasi todella kauas.
Onpa epätavallinen liike. Dennis ei aio vartioida Bertrandia.
Hän ohjasi radan oikeaan sivuun, mikä oli yllättävää.
Muistan, miten pilvet muuttivat muotoaan.
Aloin nähdä tuulen veden pinnassa.
Näin tuulen suunnan veden erivärisistä laikuista.
Lopulta tuulen muutokset pystyy jo aavistamaan.
Ei heti, vaan seuraavien 10, 15 ja 20 sekunnin aikana.
Siitä kilpailussa on kyse.
Trimmaa.
Me jatkoimme matkaa vasemmalle, ja tuuli alkoi kääntyä vasemmalle.
Nyt mennään.
Aloimme saavuttaa Libertyä tuulen turvin.
Näette, miten miehistö vääntää vinssejä ja yrittävät pitää maksiminopeuden.
Onnistuminen on melkoisen työn takana.
Taistelimme metri metriltä ja tuulen muutos tuulen muutokselta.
Kuten huomaatte, Australia II tavoittaa Libertyä.
Kilpailu käy kuumana.
Vain hetki sitten America's Cup oli käytännössä hävitty.
Hyvät herrat, veneet ovat rintarinnan. Liberty lienee aavistuksen edellä.
Australia II on jälleen mukana kilvassa.
Tietenkin he tekivät myötäkäännöksen.
Koko maailma pidätteli hengitystään.
Jännitys on aivan käsin kosketeltava.
Australia II päätti hyökätä.
Helikopterikuvasta tai muutenkaan on vaikea nähdä, kumpi johtaa.
Kuinka maalissa käy?
Nousimme 57 sekunnin takaa-ajosta heidän rinnalleen.
Päätin tehdä riskialttiin myötäkäännöksen heidän eteensä.
Veneet ovat törmäyskurssilla. Australia II yrittää mennä eteen.
Uskalias liike. -Todella uskomaton liike.
Menimme heidän keulansa editse kisan johtoon.
Australia II näyttää johtavan jälleen. Kerrassaan uskomatonta.
Royal Perth Yacht Clubilla on noin 2 000 ihmistä -
ja kaikki hurraavat Australia II:n puolesta.
En ole koskaan nähnyt vastaavaa.
Aiemmin tunnelma oli hyvin pettynyt.
Viimeisimmällä osuudella täällä on alkanut myrskytä.
Kaikki on pelissä.
Veneet kiitävät kohti maalia. Uskotko silmiäsi, Bob?
En ole nähnyt mitään vastaavaa.
Vauhtia!
Sillä osuudella purjehdimme parhaan kykymme mukaan.
Olimme lähimpänä täydellisyyttä kuin koskaan aiemmin.
Miehistöstä tuli niin tiivis, että toimimme kuin autopilotilla.
Purjehdimme historiaan.
Kohta näkyy savua.
He ylittävät maalilinjan aivan kohta.
Viimeinen liike ja kilpailu on ohi!
Australia II teki sen!
He voittivat America's Cupin!
Australialaiset, nouskaa ja hurratkaa!
Tämä on Australian urheiluhistorian hienoin päivä.
Kippari John Bertrand ja muu miehistö -
ovat kirjoittaneet nimensä Australian historiankirjoihin.
He voittivat America's Cupin.
Ollessani pääministeri sanoin viisaita ja tärkeitä asioita.
Tuskin mitään muistetaan niin hyvin kuin:
Se pomo, joka tänään antaa potkut myöhästymisestä, on pummi.
Ole hyvä!
Miehistölle nostetaan ansaittuja maljoja halki Australian.
Muistan kironneeni, kun se tapahtui.
Muistan, miten John oli lyyhistynyt ruorin päälle.
Kaikki energia valui hänestä ulos.
Minulle oli helpotus voittaa Cup maani puolesta.
Sillä oli valtava merkitys.
Miten sellaisen asian selittää itselleen?
Olihan se melkoista.
En osannut uskoa, että niin kävisi.
Niin siinä vain kävi.
On se melko voimakas tapaus, koska minusta tuntuu nyt tältä.
Siitä on niin pitkä aikakin.
Se kai vaikutti minuun enemmän kuin luulin.
Kuitenkin.
Kaikki sekosivat.
Nostimme katseemme, ja meitä kohti tuli veneitä kaikkialta.
Veneet ympäröivät meidät.
Meteli oli aivan valtava.
Tämä on kaikkien aikojen hienoin hetki.
Alkuviikosta luulin, että olimme mennyttä.
Kuoleman kynsistä!
Kun meitä hinattiin maihin, nostimme Australian lipun.
Se oli ylpeä hetki. Olimme tehneet jotain hienoa.
Näkymä on juhlallinen.
Aurinko näkyy horisontissa, kun Australia II palaa satamaan.
Ensimmäinen haastaja, joka on voittanut America's Cupin.
Australia II:n laiturissa odottaa suuri väkijoukko.
Australialaiset onnistuivat viimein.
Muistan, kun vene nostettiin vesiltä, Bondi elehti kuin kapellimestari.
Näyttäkää köli!
Alan Bond on onnellinen.
Vene nostetaan ilman suojapeitettä. Köli paljastetaan.
Australia II nousi ylös, ja sen hame putosi.
Kaikki saivat nähdä siipikölin.
Se on upeaa insinöörisuunnittelua ja erittäin luova.
Ben Lexcen, Australia II:n suunnittelija.
Hän saavutti elämänsä tavoitteen.
Ja siinä on Dennis Conner New York Yacht Clubin hatussaan.
Dennis onnitteli minua.
Olimme vähäsanaisia, mutta kohtasimme kuin soturit.
Dennis näyttää hieman järkyttyneeltä.
Muistan kätelleeni häntä. Hänellä oli kyyneleitä silmissä.
Häviö oli hänelle todella raskas.
Häviö oli murskaava.
Kilpailun jälkeen pidetään aina lehdistötilaisuus.
New York Yacht Clubista ei tullut ketään rinnalleni.
Se oli selvä viesti, ettei minusta enää pidetty.
He olivat ymmärrettävästä syystä pettyneitä.
He olivat yhtä järkyttyneitä kuin minä.
Australia II oli tänään parempi vene.
He voittivat meidät, eikä meillä ole siihen tekosyitä.
Haluaisin onnitella Alan Bondia ja Australia II:ta.
He osoittivat olevansa erinomaisia.
Tänään oli heidän päivänsä.
Connerin viimeinen esiintyminen America's Cupin kipparina.
Suuri esiintyjä jätti hyvästit häviäjänä, vedet silmissään ja hattuaan heilauttaen.
John Bertrand miehistöineen teki hyvää työtä.
Emme aio sanoa hyvästejä Newportille -
vaan kutsumme newportilaiset ja kaikki amerikkalaiset -
Perthiin Länsi-Australiaan voittamaan pokaali takaisin.
Tervetuloa.
Sitten itse pokaali ojennettiin meille.
Kun nostin pokaalin pääni ylle,
poikavuosieni unelma kävi toteen.
Oli tärkeää voittaa USA:laiset lajissa, jota he olivat dominoineet.
Meidän pikkumaamme oli yhtäkkiä maailmannäyttämöllä.
Kippari John Bertrand miehistöineen on osoittanut,
mistä puusta australialaiset on veistetty.
Maanmiehenne ovat ylpeitä teistä. Viekää kotiin tämä viesti:
me amerikkalaisetkin olemme ylpeitä.
Olemme ylpeitä, että australialaiset ovat ystäviämme.
Kun palasimme Australiaan, meille sanottiin,
että järjestämme paraatin Fremantlesta Perthiin, mikä on…
22 kilometrin matka. -Juuri niin.
Sanoin, että näytämme ääliöiltä ajaessamme Stirling Highwayta,
kun katsomassa on vain kolme ihmistä ja koira.
Kadunvarret olivat täynnä ihmisiä koko 22 kilometrin matkan.
Perthissä meitä vastassa oli 250 000 ihmistä.
41 SEKUNTIA EDELLÄ
Pieni kansakunta kävi pieniä mahdollisuuksia vastaan.
Voittoon vaadittiin australialaisten ja miehistön huikeaa päättäväisyyttä.
Cupin hävittyäni olin pennitön.
Myin mattoja.
Olin masentunut.
Kun näin, että 21 maata aikoi haastaa Australian,
päätin lopettaa itseni säälimisen ja yrittää voittaa pokaalin takaisin.
Tänään Kalifornian San Diegossa -
Dennis Conner ilmoitti palaavansa vuoden 1987 America's Cupiin.
Vastassaan hänellä ei ole kipparia, joka vei pokaalin hänen näpeistään.
Miksi et ole mukana?
Tuli sisälläni on sammunut. Tyytyväiset eivät voita mestaruuksia.
Olen tyytyväinen siihen osaan elämääni ja aion siirtyä muihin seikkailuihin.
Dennisille paluu oli mahdollisuus nousta takaisin jaloilleen.
1987 AMERICA'S CUP PERTH, LÄNSI-AUSTRALIA
Siinä oli merkkilaukaus. Stars and Stripes voittaa America's Cupin.
Hän nousi purjehduksen huipulle ja voitti jälleen lajin Graalin maljan.
Dennis Connerin kosto.
Olin mukana luovuttamassa America's Cup -pokaalia.
Eräs suurihattuinen mukava nainen sanoi: "Onpa kaunis juhlapäivä, herra Bertrand."
Vastasin hänelle: "Ette osaa kuvitellakaan,
miten helppoa se oli hävitä ja miten vaikeaa se oli voittaa."
1985 JOHN BERTRAND VALITTIIN AUSTRALIAN URHEILUN HALL OF FAMEEN
ALAN BONDISTA TULI AUSTRALIAN RIKKAIMPIA MIEHIÄ
Bondilla on kiinteistöjä Sydneystä USA:han, Lontooseen ja Hongkongiin.
Hänen liiketoimiensa arvo on 10 000 miljoonaa dollaria.
1997 HÄN MYÖNSI SYYLLISTYNEENSÄ TALOUSRIKOKSIIN
HÄNET TUOMITTIIN SEITSEMÄKSI VUODEKSI VANKILAAN
Ehkä Australian suosituin pääministeri. Hän ymmärtää ihmisiä ja häntä rakastetaan.
Hän juo kupin tyhjäksi.
Suuri Bobby Hawke onnistui.
Hän sanoi, kiitos.
TÄMÄ OLI HÄNEN VIIMEINEN HAASTATTELUNSA
BEN LEXCENISTÄ TULI TUNNETTU SUUNNITTELIJA
Ben Lexcen, suunnittelija, perfektionisti ja Toyota Taragonsa.
Sen design miellyttää jopa Lexceniä.
Joku osui taas oikeaan.
HÄN KUOLI NELJÄ VUOTTA AMERICA'S CUP -VOITON JÄLKEEN
HÄNEN SIIPIKÖLINSÄ MUUTTI AMERICA'S CUPIN IÄKSI
American Magic on neljännellä merkillä.
Se kääntyy kohti maalia 50 solmun vauhdilla.
Siinä se on. Tervetuloa vuoden 2021 America's Cupiin!
Syytökset erästä koripallotuomaria vastaan järisyttävät NBA:ta.
Minä kusin elämäni.
Aivan kuten hyväntuulinen kesähitti, Manti Te'on tarina ei ole totta.
Julma ja kiero huijaus.
Se oli urheiluhistorian pisin voittoputki.
Tämä on Australian urheiluhistorian hienoin päivä.
AND1 tienasi miljoonia, mutta kunnioittivatko he meitä?
AND1 koripalloa!
Pidä leipäläpesi kiinni.
Pysy tarinassa.
Tämän kummallisempaa ei voi olla.
Donaghya tutkitaan…
Etusivun juttu koko kaupungissa.
Manti Te'on kuollutta tyttöystävää ei fyysisesti ollut olemassa.
Ajattelin, että tuo olisi hullua, jos se olisi totta.
Tekstitys: Kirsi Reima